turjo4nis/wikipedia-bn-dump-20250701 huggingface dataset:
বাবুসার পাস

বাবুসার গিরিপথ বা বাবুসার টপ () (উচ্চতা ) উত্তরে ১৫০  কি.মি (৯৩ মাইল) দীর্ঘ কাঘান উপত্যকার একটি পাহাড়ি গিরিপথ, এটি কারাকোরাম মহাসড়কের (KKH) উপর দিয়ে তাক নালার মাধ্যমে ছিলাসের সাথে সংযুক্ত করে। এটি বাবুসার উপত্যকার সর্বোচ্চ চূড়া যাতে গাড়ি দ্বারা সহজেই প্রবেশ করা যায়। বাবুসার গিরিপথ খাইবার পাখতুনখোয়ার সাথে গিলগিত বালতিস্তানের সংযোগ স্থাপন করে। এটি গিলগিত বালতিস্তানের বিপদজনক রাস্তা গুলোর মধ্যে একটি। পাহাড়ি ঢালুর কারণে প্রতিবছর এখানে অনেক মৃত্যু ঘটে, যেটি পৃথিবীর বিপদজনক রাস্তা গুলোর মধ্যে অন্যতম। অনভিজ্ঞতার কারণে গাড়ির ব্রেক ব্যর্থতা মৃত্যুর সবচেয়ে সাধারণ কারণ। বাবুসার পাস মূলত বাবুসার টপ হিসেবে পরিচিত, প্রকৃতপক্ষে এটার উদ্ভব হয়েছে মুঘল শাসক বাবুর নাম থেকে, ১৬ শতকের প্রারম্ভে এই এলাকার মাধ্যমে গিরিপথটি ব্যবহৃত হয়। যাইহোক বর্তমানে এটিকে সাধারণভাবে বাবুসার টপ হিসেবে উল্লেখ করা হয়।

কাঘান উপত্যকা গ্রীষ্মকালের (মে থেকে সেপ্টেম্বর) সময় উত্তম। মে'র সময় সর্বোচ্চ তাপমাত্রা ১১°C (৫২°F) এবং সর্বনিম্ন তাপমাত্রা ৩°C (৩৭°F)। জুলাইয়ের মধ্যে থেকে সেপ্টেম্বরের শেষ পর্যন্ত নারান রোড ব্যতীত বাবুসার গিরিপথের দক্ষিণ দিক খোলা থাকে। যাইহোক, গমন বর্ষাকাল ও শীতকালে সীমাবদ্ধ করা হয়। কাঘান এলাকায় ইসলামাবাদ ও পেশোয়ার শহরের রোডের মাধ্যমেও প্রবেশ করা যায়।

তথ্যসূত্র

ডাইমার জেলা
গিলগিত-বালতিস্তানের পাহাড়ি গিরিপথ
মানশেরা জেলা
খাইবার পাখতুনখোয়ার পাহাড়ি গিরিপথ
মনসেহরা জেলা
শ্রেনু পারিখ

শ্রেনু পারিখ (জন্ম: ১১ নভেম্বর ১৯৮৯) একজন ভারতীয় টেলিভিশন অভিনেত্রী, যিনি ইস প্যায়ার কো ক্যায়া নাম দু?...ইক বার ফির-এ আস্থা অগ্নিহোত্রী, ইশকবাজ-এ গৌরী কুমারী শর্মা সিং ওবেরয় এবং ইক ভ্রম...সর্বগুণ সম্পন্ন-এ জাহ্নবী মিত্তাল চরিত্রে অভিনয় করার জন্য পরিচিত।

প্রাথমিক জীবন 
পারিখ এর জন্ম ভারতের গুজরাতের বড়োদরায়। শুভম নামে তার এক ভাই আছে।

তিনি তার বিদ্যালয়ের পড়াশোনা বড়োদরার নবদর্শন বিদ্যানী বিদ্যালয় থেকে সম্পন্ন করেছেন। তিনি ২০০৭ সালে মিস ইউনিভার্সিটির মুকুট অর্জন করেছিলেন এবং ২০০৮ সালে মিস বড়োদরা প্রতিযোগিতায় দ্বিতীয় রানার-আপ হয়েছিলেন।

কর্মজীবন 
পারিখ স্টার প্লাসের গুলাল ধারাবাহিকে রূপা চরিত্রে অভিনয়ের মাধ্যমে কর্মজীবন শুরু করেছিলেন। এরপরে তিনি আস্থা চরিত্রে কালার্স টিভির হাভান-এ নরেন্দ্র ঝা এবং কুনাল বর্মা'র সাথে উপস্থিত হয়েছিলেন।

২০১২ সালে তিনি সনি টিভির প্রণয়ধর্মী-কৌতুক ধারাবাহিক বায়াহ হামারি বহু কা-তে গৌরব খান্নার সাথে রজনী বৈষ্ণব চরিত্রে অভিনয় করেছিলেন।

২০১৩ থেকে ২০১৫ অবধি তিনি স্টার প্লাসের প্রণয়ধর্মী নাটক ইস প্যায়ার কো ক্যায়া নাম দু?...ইক বার ফির-এ অবিনাশ সচদেবের বিপরীতে আস্থা অগ্নিহোত্রীর চরিত্রে অভিনয় করেছিলেন। তিনি ২০১৪ সালে স্টার পরিবার পুরস্কারে প্রিয় পত্নী (স্ত্রী) পুরস্কার পেয়েছিলেন।

২০১৭ থেকে ২০১৮ অবধি পারিখ স্টার প্লাসের ইশকবাজ-এ কুণাল জয়সিং'র বিপরীতে গৌরী কুমারী শর্মা চরিত্রে অভিনয় করেছিলেন। তিনি দিল বোলে ওবেরয় শিরোনামে অনুষ্ঠানটির স্পিন-অফ ধারাবাহিকেও অভিনয় করেছিলেন জয়সিং'র বিপরীতে।

২০১৭ সালে তিনি আর্শ সেহরাবতের বিপরীতে থোরি থোরি সি মনমানিয়া-তে অভিনয়ের মাধ্যমে চলচ্চিত্রে পা রাখেন। ২০১৮ সালে পারিখ জয় সোনীর বিপরীতে লাম্বু রাস্তু-তে অভিনয় করেছিলেন।

২০১৯ সালে তিনি জাহ্নবী মিত্তাল / পূজা শর্মা হিসেবে স্টার প্লাসের ইক ভ্রম...সর্বগুণ সম্পন্ন-তে জেন ইমামের বিপরীতে অভিনয় করেছিলেন।

জনসংস্কৃতি 
পারিখ টাইমস অব ইন্ডিয়ার আহমেদাবাদ-এর সবচেয়ে কাঙ্খিত নারী ২০১৭ এবং ২০১৮ হিসাবে স্থান করে নিয়েছিলেন।

চলচ্চিত্রের তালিকা

টেলিভিশন

চলচ্চিত্র

অতিথি উপস্থিতি

তথ্যসূত্র

বহিঃসংযোগ 

 

১৯৮৯-এ জন্ম
গুজরাতি ব্যক্তি
মুম্বইয়ের অভিনেত্রী
মুম্বইয়ের নারী মডেল
ভারতীয় টেলিভিশন অভিনেত্রী
জীবিত ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
বড়োদরার ব্যক্তি
পরিণীতা (১৯৪২-এর চলচ্চিত্র)

পরিণীতা শরৎচন্দ্র চট্টোপাধ্যায় রচিত ১৯১৪-এর উপন্যাস অবলম্বনে তৈরি একটি বাংলা চলচ্চিত্র। ছবিটি পরিচালনা করেছিলেন পশুপতি চট্টোপাধ্যায়। চলচ্চিত্রটি ১৯৪২ সালে প্রেক্ষাগৃহে মুক্তিলাভ করে।

বহিঃসংযোগ 

১৯৪০-এর দশকের প্রণয়ধর্মী চলচ্চিত্র
ভারতে নারী সম্পর্কে চলচ্চিত্র
ভারতীয় উপন্যাস অবলম্বনে চলচ্চিত্র
শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
কলকাতার পটভূমিতে চলচ্চিত্র
ভারতীয় সাদাকালো চলচ্চিত্র
ভারতীয় চলচ্চিত্র
ভারতীয় প্রণয়ধর্মী চলচ্চিত্র
১৯৪০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
বেন চিলওয়েল

বেঞ্জামিন জেমস চিলওয়েল (; জন্ম: ২১ ডিসেম্বর ১৯৯৬; বেন চিলওয়েল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।

ইংরেজ ফুটবল ক্লাব উবার্ন লায়ন্সের যুব পর্যায়ের হয়ে খেলার মাধ্যমে চিলওয়েল ফুটবল জগতে প্রবেশ করেন; অতঃপর তিনি ব্লেচলি যুব রাশডেন অ্যান্ড ডায়মন্ডস এবং লেস্টার সিটির মতো ক্লাবের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, লেস্টার সিটির মূল দলের সাথে চুক্তিবদ্ধ হলেও দলের হয়ে একটিও ম্যাচ না খেলে একই মৌসুমে তিনি ধারে হাডার্সফিল্ড টাউনে যোগদান করেন, যেখানে তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচটি খেলেন। তিনি হাডার্সফিল্ড টাউনে ১ মৌসুম অতিবাহিত করেছেন; যেখানে তিনি ৮টি ম্যাচ খেলেছেন। পরবর্তীতে ২০১৬–১৭ মৌসুমে, হাডার্সফিল্ড টাউনের হয়ে ধারে এক মৌসুম খেলার পর পুনরায় লেস্টার সিটিতে যোগদান করেছেন।

তথ্যসূত্র

বহিঃসংযোগ

 লেস্টার সিটির প্রাতিষ্ঠানিক ওয়েবসাইটে বেন চিলওয়েল 
 ফুটবল অ্যাসোসিয়েশনের প্রাতিষ্ঠানিক ওয়েবসাইটে বেন চিলওয়েল 
 
 

জীবিত ব্যক্তি
১৯৯৬-এ জন্ম
ইংরেজ ফুটবলার
ফুটবল রক্ষণভাগের খেলোয়াড়
চেলসি ফুটবল ক্লাবের খেলোয়াড়
হাডার্সফিল্ড টাউন এএফসির খেলোয়াড়
লেস্টার সিটি ফুটবল ক্লাবের খেলোয়াড়
রাশডেন অ্যান্ড ডায়মন্ডস ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
পুরুষ ফুটবল রক্ষণভাগের খেলোয়াড়
ক্রিস্টাল প্যালেস ফুটবল ক্লাবের খেলোয়াড়
সুঙ্গাছা নদী

সুঙ্গাছা বা সোনাছা (  Sungacha or Сунгач Sungach, ) রাশিয়ান ফেডারেশন এবং গণপ্রজাতন্ত্রী চীন এর মধ্যে সীমান্তের একটি অংশ চিহ্নিতকারী একটি নদী। এটি উসুরির বাম শাখা এবং খানকা হ্রদের একমাত্র বহির্মুখ।

সুঙ্গাছা  অবধি দৈর্ঘ্য; প্রতি বছর নদীর খাতের পরিবর্তনের সাথে দৈর্ঘ্য ওঠানামা করে। এর অববাহিকার ক্ষেত্রফল প্রায় , যার  রাশিয়ার মধ্যে। 

নদীটি তার অববাহিকায় নেলম্বো নিউক্লিফারাসহ উদ্ভিদ এবং প্রাণীজগতের সমৃদ্ধ বৈচিত্র্যকে সমর্থন করে।

সুঙ্গাছার পানি বৃষ্টি, তুষার এবং ঝর্ণা থেকে আসে।

তথ্যসূত্র 

এশিয়ার আন্তর্জাতিক নদী
চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
Rivers of Heilongjiang
Rivers of Primorsky Krai
Tributaries of the Ussuri
মহিলা সংরক্ষণ বিল

মহিলা সংরক্ষণ বিল বা সংবিধান (১০৮ তম সংশোধনী) বিল, ২০০৮, ভারতের সংসদে পাস করা হয়েছে, যেটাতে  ভারতের সংসদের নিম্নকক্ষ, লোকসভার এবং রাজ্য   আইন সভার সমস্ত আসনের ৩৩% আসন সংরক্ষণ করার জন্য ভারতের সংবিধান সংশোধন করার প্রস্তাব করা হয়েছে। রোটেশনের মাধ‍্যমে আসনগুলি  সংরক্ষিত করার প্রস্তাব করা হয়েছে ।পর পর তিনটি সাধারণ নির্বাচনে একবার আসন সংরক্ষণ করা যাবে।

রাজ্যসভা ৯ মার্চ ২০১০ এ বিলটি পাস করেছে।  তবে লোকসভা কখনও বিলে ভোট দেয়নি।  বিলটি এখনও লোকসভায় যায়নি বলে বিলটি বিচারাধীন রয়েছে।

মহিলাদের রিজার্ভেশন 
১৯৯৩ সালে ভারতে একটি সাংবিধানিক সংশোধনী গৃহীত হয়েছিল যাতে গ্রাম কাউন্সিল নেতা বা সরপঞ্চের  এক তৃতীয়াংশ গ্রাম পঞ্চায়েতে নারীদের জন্য সংরক্ষিত রাখার আহ্বান জানানো হয়েছিল। 

সংসদ এবং আইনসভায় এই রিজার্ভেশন বাড়ানোর দীর্ঘমেয়াদি পরিকল্পনা রয়েছে।  এর বিরোধীরা ভারতের মহিলাদের সাথে এই অগ্রাধিকারমূলক আচরণকে স্কুল, কলেজ এবং বিশ্ববিদ্যালয়গুলিতে ভর্তির ক্ষেত্রে তাদের বিরুদ্ধে বৈষম্য বলে বিবেচনা করে।

আরো দেখুন 

 ভারতে মহিলা 
 ভারতে যৌনতা 
 কর্মক্ষেত্রে মহিলাদের প্রতি যৌন হয়রানি (প্রতিরোধ, নিষেধাজ্ঞা ও প্রতিকার) আইন, ২০১৩ 

রাজনীতিতে ভারতীয় নারী
টাইরন মিংস

টাইরন ডিয়ন মিংস (; জন্ম: ১৩ মার্চ ১৯৯৩; টাইরন মিংস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব অ্যাস্টন ভিলা এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০০১–০২ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে মিংস ফুটবল জগতে প্রবেশ করেন; অতঃপর তিনি ব্রিস্টল রোভার্সের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১১–১২ মৌসুমে, ইয়েট টাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। ইয়েট টাউনের হয়ে তিনি মাত্র ১ মৌসুম অতিবাহিত করেছেন। পরবর্তীতে তিনি চিপেনহ্যাম টাউন, ইপ্সউইচ টাউন এবং বোর্নমাউথের হয়ে খেলেছেন। ২০১৯–২০ মৌসুমে, তিনি ২২.৩০ মিলিয়ন ইউরোর বিনিময়ে বোর্নমাউথ হতে অ্যাস্টন ভিলায় যোগদান করেছেন।

২০১৯ সালে, তিনি ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন। তিনি ইংল্যান্ডের হয়ে উয়েফা ইউরো ২০২০-এ অংশগ্রহণ করেছেন, যেখানে তিনি গ্যারেথ সাউথগেটের অধীনে উয়েফা ইউরোপীয় চ্যাম্পিয়নশিপের রানার-আপ হয়েছেন।

প্রারম্ভিক জীবন
টাইরন ডিয়ন মিংস ১৯৯৩ সালের ১৩ই মার্চ তারিখে ইংল্যান্ডের বাথে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

জীবিত ব্যক্তি
১৯৯৩-এ জন্ম
ইংরেজ ফুটবলার
ফুটবল রক্ষণভাগের খেলোয়াড়
অ্যাস্টন ভিলা ফুটবল ক্লাবের খেলোয়াড়
এএফসি বোর্নমাথের খেলোয়াড়
ব্রিস্টল রোভার্স ফুটবল ক্লাবের খেলোয়াড়
চিপেন্যাম টাউন ফুটবল ক্লাবের খেলোয়াড়
ইপ্সউইচ টাউন ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
ইয়েট টাউন ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
ইংরেজ ফুটবল লিগের খেলোয়াড়
বাথ, সমারসেটের ক্রীড়াবিদ
কৃষ্ণাঙ্গ ব্রিটিশ ক্রীড়াবিদ
মিলফিল্ডে শিক্ষিত ব্যক্তি
কৃষ্ণাঙ্গ ইংরেজ ক্রীড়াবিদ
ফুটবল সেন্ট্রাল ডিফেন্ডার
ব্রায়ান ডেভিস

ব্রায়ান অ্যালান ডেভিস (; জন্ম: ২ মে, ১৯৪০) পোর্ট অব স্পেনের বেলমন্ট এলাকায় জন্মগ্রহণকারী ত্রিনিদাদীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়ে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন ব্রায়ান ডেভিস।

প্রথম-শ্রেণীর ক্রিকেট 
১৯৫৯-৬০ মৌসুম থেকে ১৯৭০-৭১ মৌসুম পর্যন্ত ব্রায়ান ডেভিসের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে অসাধারণ যোগ্যতার পরিচয় দিয়েছিলেন ব্রায়ান ডেভিস। নর্থের সদস্যরূপে সাউথ ত্রিনিদাদের বিপক্ষে শুরু থেকে শেষ পর্যন্ত ব্যাটিং করে ১৮৮ রানের অপরাজিত ইনিংস খেলার স্বীকৃতিস্বরূপ এ সফরে অংশ নেয়ার জন্যে আমন্ত্রণ জানানো হয়েছিল।

লেগ স্পিন বোলার হিসেবেও নিজেকে মেলে ধরতে সচেষ্ট হয়েছিলেন। গ্ল্যামারগনের পক্ষে ১৯৬৯ ও ১৯৭০ - এ দুই মৌসুম খেলেন। উভয় মৌসুমেই সহস্র রানের মাইলফলক স্পর্শ করেছিলেন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ব্রায়ান ডেভিস। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ২৬ মার্চ, ১৯৬৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৪ মে, ১৯৬৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।

১৯৬৫ সালে সফরকারী অস্ট্রেলিয়া দলের বিপক্ষে খেলার জন্যে মনোনীত হন। তিন টেস্টে ব্যাটিং উদ্বোধনে নেমেছিলেন। নিজস্ব প্রথম টেস্টেই তিনি তার সবচেয়ে সেরা খেলা উপহার দিতে সক্ষম হন। পোর্ট অব স্পেনে নিজ মাঠের দর্শকের সামনে ৫৪ ও ৫৮ রান তুলেন। এ পর্যায়ে কনরাড হান্টের সাথে ১১৬ ও ৯১ রান সংগ্রহ করেছিলেন। এর পাশাপাশি ব্রিজটাউন টেস্টে ৬৮ রান করেন। তাসত্ত্বেও তাকে আর খেলানো হয়নি।

১৯৬৬-৬৭ মৌসুমে ভারত গমন করেন। তবে, কোন টেস্টেই তাকে খেলার সুযোগ দেয়া হয়নি।

তথ্যসূত্র

আরও দেখুন 
 স্যামি গুইলেন
 উইলি রড্রিগুয়েজ
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৪০-এ জন্ম
জীবিত ব্যক্তি
ইন্টারন্যাশনাল ক্যাভেলিয়ার্সের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গ্ল্যামারগনের ক্রিকেটার
ত্রিনিদাদ ও টোবাগোর ক্রিকেটার
নর্থ ত্রিনিদাদের ক্রিকেটার
শশী থারুর

শশী থারুর (জন্ম ৯ মার্চ ১৯৫৬) একজন ভারতীয় রাজনীতিবিদ এবং আন্তর্জাতিক কূটনীতিক। যিনি.২০০৯ সাল থেকে ভারতের কেরল রাজ্যের লোকসভা সংসদ সদস্য।

শশী থারুর ভারত এবং বিশ্বের অন্যান্য দেশের বিভিন্ন প্রকাশনা সংস্থা যেমন নিউইয়র্ক টাইমস, ওয়াশিংটন পোস্ট, গার্ডিয়ান প্রভৃতিতে কলামিস্ট এবং লেখক হিসাবে কাজ করেন। এছাড়া তিনি নিউজউইক ইন্টারন্যাশনালে কনট্রিবিউটিং এডিটর এবং কলামিস্ট হিসাবে কাজ করে থাকেন। ২০০৬ সালে জাতিসংঘের মহাসচিব পদের জন্য থারুরের নাম প্রস্তাব করে ভারত। তবে মহাসচিব নির্বাচিত হন বান কি মুন এবং শশী থারুর দ্বিতীয় হন সে নির্বাচনে।

তথ্যসূত্র

ভারতীয় কূটনীতিবিদ
১৯৫৬-এ জন্ম
ভারতীয় লেখক
ভারতীয় রাজনীতিবিদ
ভারতীয় রাজনৈতিক লেখক
২০শ শতাব্দীর ভারতীয় ঔপন্যাসিক
২১শ শতাব্দীর ভারতীয় ঔপন্যাসিক
২০শ শতাব্দীর ভারতীয় সাংবাদিক
প্রবাসী ভারতীয় সম্মান প্রাপক
জীবিত ব্যক্তি
মালয়ালী রাজনীতিবিদ
ভারতীয় পুরুষ ঔপন্যাসিক
জাতিসংঘ আন্ডার-সেক্রেটারি-জেনারেল
টাফটস বিশ্ববিদ্যালয়ের প্রাক্তন শিক্ষার্থী
পঞ্চদশ লোকসভার সদস্য
ভারতের ইংরেজি ভাষার লেখক
দিল্লি বিশ্ববিদ্যালয়ের প্রাক্তন শিক্ষার্থী
কেরলের লোকসভা সদস্য
ষোড়শ লোকসভার সদস্য
কেরলের ভারতীয় জাতীয় কংগ্রেসের রাজনীতিবিদ
ভারতীয় পুরুষ সাংবাদিক
ভারতীয় কলাম লেখক
সপ্তদশ লোকসভার সদস্য
অষ্টাদশ লোকসভার সদস্য
কপিল সিব্বল

কপিল সিব্বল (জন্ম ৮ আগস্ট ১৯৪৮) ভারতীয় জাতীয় কংগ্রেস দলের অন্তর্গত একজন ভারতীয় রাজনীতিবিদ। একজন আইনজীবী, তিনি কংগ্রেস-নেতৃত্বাধীন ইউপিএ সরকারের বিভিন্ন মন্ত্রণালয়ের শীর্ষস্থানীয় মন্ত্রণালয় বিজ্ঞান ও প্রযুক্তি মন্ত্রণালয়, তারপর মানব সম্পদ উন্নয়ন মন্ত্ৰালয়, যোগাযোগ ও আইটি এবং আইন ও বিচার মন্ত্রণালয়ে দায়িত্ব পালন করেছেন ।

১৯৮৮ সালের জুলাই মাসে সিব্বল বিহার রাজ্যে থেকে প্রথম ভারতীয় সংসদের রাজ্যসভার উচ্চ কক্ষে মনোনীত হন।

তথ্যসূত্র 

ভারতীয় রাজনীতিবিদ
পাঞ্জাবি ব্যক্তি
২০শ শতাব্দীর ভারতীয় আইনজীবী
ভারতের আইনমন্ত্রী
১৯৪৮-এ জন্ম
চতুর্দশ লোকসভার সদস্য
পঞ্চদশ লোকসভার সদস্য
সেন্ট স্টিফেনস কলেজ, দিল্লির প্রাক্তন শিক্ষার্থী
আইন অনুষদ, দিল্লি বিশ্ববিদ্যালয়ের প্রাক্তন শিক্ষার্থী
হার্ভার্ড ল স্কুলের প্রাক্তন শিক্ষার্থী
জীবিত ব্যক্তি
দিল্লির লোকসভা সদস্য
জলন্ধরের ব্যক্তি
বিহারের রাজ্যসভা সদস্য
২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
ভারতের শিক্ষামন্ত্রী
উত্তরপ্রদেশের রাজ্যসভা সদস্য
ভারতের সুপ্রিম কোর্টের আইনজীবী
দিল্লির ভারতীয় জাতীয় কংগ্রেসের রাজনীতিবিদ
বরখা সিং

বরখা সিং (জন্ম: ৩ আগস্ট ১৯৯২) একজন ভারতীয় অভিনেত্রী এবং মডেল। তিনি ১৪ বছর বয়সে শিশুশিল্পী হিসেবে তার কর্মজীবন শুরু করেছিলেন এবং তখন থেকে অ্যামাজন, ক্যাডবারি, কোকা-কোলা এবং ক্লিনিক প্লাসের মতো বড় ব্র্যান্ডের সাথে যুক্ত ছিলেন। তিনি একাধিক জাতীয় এবং আন্তর্জাতিক টেলিভিশন বিজ্ঞাপনে কাজ করেছিলেন। এছাড়াও তিনি মুঝসে দোস্তি করোগে!, পরিণীতা, আপনা আসমান ও সময়: হোয়েন টাইম স্ট্রাইকস-এর মতো চলচ্চিত্রগুলিতে তার বিশেষ উপস্থিতির জন্য পরিচিত।

প্রারম্ভিক জীবন 
রাজস্থানের বিকানেরে জন্মগ্রহণ করা এই অভিনেত্রীর শিক্ষাগ্রহণের প্রতি ছিল খুব ঝোঁক। তিনি মুম্বাইয়ের সেন্ট জেভিয়ার্স কলেজ থেকে গণমাধ্যমে সম্মান সহ স্নাতক সম্পন্ন করেছিলেন। তিনি ক্যালিফোর্নিয়া বিশ্ববিদ্যালয়, বার্কলি-তে বিপণন ও ব্যবসায়ের ক্লাসে অংশ নিয়েছিলেন। তিনি সমাজবিজ্ঞানে স্নাতকোত্তর ডিগ্রি অর্জন করেছেন।

কর্মজীবন 
বরখা সিং এমটিভি ভারতে সম্প্রচারিত অনুষ্ঠান গার্লস অন টপ-এ জিয়া সেনের ভূমিকায় অভিনয় করার জন্য সুপরিচিত। এছাড়াও তিনি এমটিভি ফানাহ-তে বেদিকা চরিত্রে বিশেষ ভূমিকায় অভিনয় করেছিলেন। বরখা ইয়ে হ্যায় আশিকী এবং লাভ বাই চান্স''' ধারাবাহিকে তার ভূমিকার পাশাপাশি অ্যান্ডটিভির সোপ অপেরা ভাগ্যলক্ষ্মী-তে সুরভী বরুণ শুক্লা চরিত্রে অভিনয়ের জন্য পরিচিত। তিনি এমটিভি ভারতের মাধ্যমে ভিজে সিং নামেও পরিচিত।

বরখা সিং ফিল্টারকপিতে বিভিন্ন সময় অভিনয় করেছিলেন। তিনি ওয়ার্ক লাইফ ব্যালেন্স'' সহ ডাইস মিডিয়ার বিভিন্ন অনুষ্ঠানেও কাজ করেছিলেন।

টেলিভিশন উপস্থিতি

চলচ্চিত্রের তালিকা

ওয়েব ধারাবাহিক

তথ্যসূত্র

বহিঃসংযোগ 

 
 

২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
১৯৯২-এ জন্ম
ভারতীয় টেলিভিশন অভিনেত্রী
জীবিত ব্যক্তি
ভারতীয় মডেল
ভারতীয় অভিনেত্রী
ভারতীয় চলচ্চিত্র অভিনেত্রী
ভারতীয় ইউটিউবার
সুলাইমান আবদুল আজিজ আল রাজেহী

শেখ সুলাইমান বিন আব্দুলাজিজ আল রাজেহী  ( আরবী : سليمان بن عبد العزيز الراجحي, জন্ম ১৯২৮)  একজন সৌদি আরব শিল্পোদ্যাক্ত ও বিলিয়নিয়ার। ২০১১ সালের হিসাবে, তার সম্পদ ফোর্বস ম্যাগাজিন অনুমান করা হয়েছিল $ ৫.৯ বিলিয়ন,। তাকে বিশ্বের ১৬৯ তম ধনী ব্যক্তি হিসাবে বলা হয়েছে। 

তিনি তার অর্ধেক সম্পাদক দানে উত্সর্গ, ইসলামী ব্যাংক শুরু, দাতব্য কাজের সমর্থন এবং কার্যকর জাতীয় প্রকল্পগুলি বাস্তবায়নের জন্য ২০১২ সালের কিং ফয়সাল আন্তর্জাতিক পুরস্কার পেয়েছিলেন।

জীবনী 
সুলায়মান আল রাজি সৌদি আরব আল বুকায়রিয়াহ এর মধ্যে অবস্থিত আল কাসিম প্রদেশে জন্মগ্রহণ করেন। এবং নাজদ প্রান্তরে বেড়ে ওঠেন যেখানে তিনি এবং তার ভাই সালেহ মরুভূমি জুড়ে উটের কাফেলা নিয়ে মক্কা এবং মদিনার শহরগুলিতে যাত্রীদের জন্য অর্থ ব্যয় করে তাদের ব্যবসা শুরু করেছিলেন।

সুলায়মান আব্দুলাজিজ আল রাজি তার পরিবারের আল রাজী ব্যাংকে বৃহত্তম ব্যক্তিগত অংশীদারত্ব রয়েছে, যা নিয়মিতভাবে সৌদি আরবের সমস্ত ব্যাংকিং গ্রুপের মধ্যে সর্বাধিক লাভজনক কার্যক্রমের কথা জানিয়েছে। তিনি ব্যাংকের একজন সহ-প্রতিষ্ঠাতা, বড় ভাই সালেহকে নিয়ে তিনি বর্তমানে তাডাওলের সবচেয়ে সম্মানিত প্রতিষ্ঠান হিসাবে জাতীয়ভাবে স্বীকৃত চেয়ারম্যান।

আল রাজি ভাইদের ব্যবসায়ের প্রবৃদ্ধি এবং প্রসারণ সৌদি আরবে প্রবাসী শ্রমিকদের বন্যার ফলে ১৯৭০-এর দশকে তেল বাড়ছে।

আল রাজীরা তাদের উপার্জন বাড়িতে ইন্দোনেশিয়া এবং পাকিস্তানের মতো জায়গায় পাঠাতে সহায়তা করেছিল। ১৯৮৩ সালে, ভাইরা সৌদি আরবের প্রথম ইসলামী ব্যাংক খোলার অনুমতি পেয়েছিল, এটি সুদের উপর নিষেধাজ্ঞার মতো ধর্মীয় আচারগুলি পালন করবে।

সুলাইমান ও তার ভাইয়েরা জিপসাম, কৃষি, ইস্পাত এবং অন্যান্য শিল্প খাতে পারিবারিক বিনিয়োগকে বৈচিত্র্যযুক্ত করার পরেও আল রাজি পরিবার আল রাজি ব্যাংকের সর্বাধিক অংশীদার হিসাবে রয়েছে।

তাঁর উচ্চশিক্ষা ডিগ্রি ছিল প্রাথমিক ডিগ্রি। তিনি সৌদি আরবে থাকেন এবং তার কমপক্ষে ২৩ জন সন্তান রয়েছে।

মানবপ্রীতি 
আল রাজি পরিবারকে সৌদি আরবের বেশিরভাগ লোকেরা দেশের ধনী নন-রোয়ালি এবং বিশ্বের শীর্ষস্থানীয় দানবিকদের মধ্যে বিবেচনা করে।

তিনি তার নিজ শহরে সুলায়মান আল রাজি বিশ্ববিদ্যালয় প্রতিষ্ঠা করেছিলেন, একটি অলাভজনক বিশ্ববিদ্যালয়। বিশ্ববিদ্যালয়ের প্রধান ফোকাস স্বাস্থ্য এবং ইসলামী ব্যাংকিংয়ের উপর, তবে অন্যান্য অনুষদও রয়েছে।

২০১১ সালের মে মাসে, তিনি ঘোষণা করেছিলেন যে তিনি তার $ 7.7 বিলিয়ন ভাগ্য চ্যারিটির জন্য অনুদান দিচ্ছেন।

আরও দেখুন 

 সালেহ আব্দুলাজিজ আল রাজি

তথ্যসূত্র

আরো পড়ুন 
 সুলায়মান আবদুল আজিজ আল রাজি 
 প্রোফাইল: সুলাইমান আবদুল আজিজ আল রাজি  
 সালেহ আবদুল আজিজ আল রাজি
 সুলাইমান আল রাজি বিশ্ববিদ্যালয় ।

জীবিত ব্যক্তি
১৯২৯-এ জন্ম
সৌদি ব্যবসায়ী
সৌদি আরবের ব্যাংকার
সৌদি শতকোটিপতি
২০শ শতাব্দীর আরব ব্যক্তি
বাদশাহ ফয়সাল পুরস্কার বিজয়ী
সৌদি জনহিতৈষী
চৈতালি

চৈতালি রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি আশ্বিন, ১৩০৩ (১৮৯৬ খ্রীস্টাব্দ) বঙ্গাব্দে প্রকাশিত হয়। এতে সর্বমোট ৭৮টি কবিতা রয়েছে। এটি রবীন্দ্রনাথের কাব্য রচনার "চিত্রা-চৈতালি পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতাঞ্জলির ইংরেজি অনুবাদ সং অফারিংসে "চৈতালি" থেকে ১টি কবিতা অন্তর্ভুক্ত করেছেন।

সূচনা 
রবীন্দ্রনাথ এই কাব্যগ্রন্থের সূচনাতে বলেছেন, "..... চৈতালিতে অনেক কবিতা দেখতে পাই যাতে গানের বেদনা আছে, কিন্তু গানের রূপ নেই। কেননা তখন যে-আঙ্গিকে আমার লেখনীকে পেয়ে বসেছিল তাতে গানের রস যদি বা নামে, সুুর জায়গা পায় না।"

কবিতার তালিকা 
"চৈতালি" কাব্যগ্রন্থের অন্তর্গত কবিতাগুলো হল–

১. গীতহীন

২. স্বপ্ন

৩. আশার সীমা

৪. দেবতার বিদায়

৫. পুণ্যের হিসাব

৬. বৈরাগ্য

৭. মধ্যাহ্ন

৮.পল্লীগ্রামে

৯. সামান্য লোক

১০. প্রভাত

১১. দুর্লভ জন্ম

১২. খেয়া

১৩. কর্ম

১৪. বনে ও রাজ্যে

১৫. সভ্যতার প্রতি

১৬. বন

১৭. তপোবন

১৮. প্রাচীন ভারত

১৯. ঋতুসংহার

২০. মেঘদূত

২১.দিদি

২২. পরিচয়

২৩. অনন্ত পথে

২৪. ক্ষণমিলন

২৫. প্রেম

২৬. পুঁটু

২৭. হৃদয়ধর্ম

২৮. মিলনদৃশ্য

২৯. দুই বন্ধু

৩০. সঙ্গী

৩১. সতী

৩২. স্নেহদৃশ্য

৩৩. করুণা

৩৪. পদ্মা

৩৫. স্নেহগ্রাস

৩৬. বঙ্গমাতা

৩৭. দুই উপমা

৩৮. অভিমান

৩৯. পরবেশ

৪০. সমাপ্তি

৪১. ধরাতল

৪২.তত্ত্ব ও সৌন্দর্য

৪৩. তত্ত্বজ্ঞানহীন

৪৪. মানসী

৪৫. নারী

৪৬. প্রিয়া

৪৭. ধ্যান

৪৮. মৌন

৪৯. অসময়

৫০. গান

৫১. শেষকথা

৫২. বর্ষশেষ

৫৩. অভয়

৫৪. অনাবৃষ্টি

৫৫. অজ্ঞাত বিশ্ব

৫৬. ভয়ের দুরাশা

৫৭. ভক্তের প্রতি

৫৮. নদীযাত্রা

৫৯. মৃত্যমাধুরী

৬০. স্মৃতি

৬১. বিলয়

৬২. প্রথম চুম্বন

৬৩. শেষ চুম্বন

৬৪. যাত্রী

৬৫. তৃণ

৬৬. ঐশ্বর্য

৬৭. স্বার্থ

৬৮. প্রেয়সী

৬৯. শান্তিমন্ত্র

৭০. কালিদাসের প্রতি

৭১. কুমারসম্ভবগান

৭২. মানসলোক

৭৩. কাব্য

৭৪. প্রার্থনা

৭৫. ইচ্ছামতী

৭৬. শুশ্রূষা

৭৭. আশিস-গ্রহণ

৭৮. বিদায়

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
আবু সাঈদ মুবারক মাখযুমী

আবু সাঈদ মুবারক মাখযুমী (), মুবারক বিন আলী মাখযুমী ও আবু সাঈদ এবং আবু সাঈদ আল মুবারক একজন মুসলিম সুফি সাধক ও রহস্যময়ী এবং ঐতিহ্যবাদী। তিনি একজন ইসলামী তাত্ত্বিক এবং ইরাকের বাগদাদ ভিত্তিক হাম্বলী আইনজ্ঞ। আবু সাঈদ তাঁর পিতৃ প্রদত্ত নাম। তিনি হযরত আবদুল কাদের জিলানী (রহঃ)'র পীর ও মুর্শিদ।

জীবনী 
আবু সাঈদ মুবারক মাখযুমী ১২ ই রজব ৪০৩ হিজরিতে হানকারে (তাঁর মুর্শিদের দেশ) জন্মগ্রহণ করেছিলেন তবে তিনি তাঁর জীবনের বেশিরভাগ সময় বাগদাদের একটি ছোট্ট শহর মাখজুমে কাটিয়েছেন।  তিনি বাব-উল-আজজ প্রতিষ্ঠা করেন, যা বাগদাদের বিখ্যাত মাদ্রাসা, যার দায়িত্ব তিনি পরে তাঁর শিষ্য ও খলিফা শায়খ আবদুল কাদির জিলানীর হাতে দিয়েছিলেন। আবু সাঈদ মোবারক মাখযুমীকে প্রধান বিচারপতি হিসাবে নিয়োগ করা হলেও কিন্তু তিনি পার্থিব জীবন ত্যাগ করতে পছন্দ করেন। অতঃপর তিনি তার জীবনকে একজন রহস্যময় হিসেবে চালিত করেন এবং তার সময়কে আল্লাহর জিকিরে উৎসর্গে করেন। তিনি ১১ রবিউস সানি ৫১৩ হিজরিতে মৃত্যুবরণ করেন এবং বাগদাদের বাব-উল-আজজে সমাধিস্থ হন।

সুফি ঐতিহ্য 
আবু সাঈদ মুবারক মাখজুমী তাঁর যুগে ফিকহের একজন প্রখ্যাত ইমাম ছিলেন। তিনি হাম্বলী মাযহাব অনুসরণ করতেন। শায়খ আবদুল কাদির জিলানীর শিক্ষকদের মধ্যে তিনি ছিলেন তার মুর্শিদ বা পীর এবং অত্যন্ত দক্ষ আধ্যাত্মিক পথপ্রদর্শক। তিনি প্রায়শই বলেছিলেন:

“আমি শায়খ আবদুল কাদির জিলানিকে একটি পোশাকের খিরকা দিয়ে বিনিয়োগ করেছি এবং তিনিও আমাকে একটি পোশাক দিয়ে বিনিয়োগ করেছিলেন। আমরা একে অপরের কাছ থেকে দোয়া পেয়েছি।”

আধ্যাত্মিক ধারা 
আধ্যাত্মিক ধারাটি নিম্নরূপে নবী হযরত মুহাম্মদ (দঃ) থেকে আবু সাঈদ মুবারক মাখযুমী পর্যন্ত পৌঁছেছে:
 হযরত মুহাম্মদ (ﷺ)
 হযরত আলী ইবনে আবি তালিব (রাঃ)
 হযরত হাসান বসরী (রাঃ)
 হযরত হাবিব আল-আজামি (রাঃ)
 হযরত দাউদ তাই (রাঃ)
 হযরত মারুফ কারখী (রাঃ)
 হযরত ছিররিউ সাকতী (রাঃ)
 হযরত জুনায়েদ আল-বাগদাদী (রাঃ)
 হযরত আবু বকর শিবলী (রাঃ)
 হযরত আবদুল আজিজ বিন হারস বিন আসাদ ইয়েমেনী তামিমি (রাঃ)
 হযরত আবু আল ফজল আবদুল ওয়াহিদ ইয়েমেনী তামিমি (রাঃ)
 হযরত মুহাম্মদ ইউসুফ আবু আল-ফারাহ তারতুসী (রাঃ)
 হযরত আবু আল-হাসান হানকারি (রাঃ)
 হযরত আবু সাঈদ আল-মুবারক মাখযুমি (রাঃ)

আবু সাঈদ মুবারক মাখযুমী শায়খ আবদুল কাদের জিলানিকে খিলাফত প্রদান করেছিলেন যিনি এই তরিকা জারি রাখেন, এটি কাদেরিয়া তরিকা হিসেবে পরিচিত।

উপাধি 
 কিবলা-এ-সালিকা (পথিকদের গন্তব্য)
 জামি উলুম-এ-মারিফাত

তথ্যসূত্র 

আবু সাঈদ মুবারক মাখযুমী
আবু সাঈদ মুবারক মাখযুমী
ইরাকি সুফি সাধক
১১ শতকের আইজ্ঞ
১১ শতকে ইসলামের মুসলিম মনীষী
১২ শতকের আইনজ্ঞ
হাম্বলী
ইসলামি স্বর্ণযুগ
হানবালী ব্যক্তি
১১শ শতাব্দীর ইসলামের মুসলিম পণ্ডিত
১১শ শতাব্দীর আইনজ্ঞ
১২শ শতাব্দীর আইনজ্ঞ
ফিকায়ো টমোরি

অলুওয়াফিকায়োমি অলুওয়াডামিলোলা "ফিকায়ো" টমোরি (; জন্ম: ১৯ ডিসেম্বর ১৯৯৭; ফিকায়ো টমোরি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০০৫–০৬ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে টমোরি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসির হয়ে মাত্র একটি ম্যাচ খেলার পরই পরবর্তী মৌসুমে তিনি ধারে ব্রাইটন অ্যান্ড হোভ আলবিয়নে যোগদান করেন। ব্রাইটন অ্যান্ড হোভ আলবিয়নে তিনি ১ মৌসুম অতিবাহিত করেছেন; যেখানে তিনি ৯টি ম্যাচ খেলেছেন। পরবর্তীতে তিনি হাল সিটি এবং ডার্বি কাউন্টির মতো ক্লাবের হয়ে ধারে খেলেছেন। ডার্বি কাউন্টির হয়ে ধারে এক মৌসুম খেলার পর ২০১৯–২০ মৌসুমে তিনি পুনরায় চেলসিতে যোগদান করেছেন। পরবর্তীকালে তিনি ১ মৌসুমের জন্য ধারে ইতালীয় ক্লাব এসি মিলানের হয়ে খেলেছেন। ২০২১–২২ মৌসুমে, তিনি প্রায় ২৮.৫ মিলিয়ন ইউরোর বিনিময়ে চেলসি হতে এসি মিলানে যোগদান করেছেন।

দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ ফিফা অনূর্ধ্ব-২০ বিশ্বকাপ।

তথ্যসূত্র

বহিঃসংযোগ
 
 

জীবিত ব্যক্তি
১৯৯৭-এ জন্ম
ইংরেজ ফুটবলার
ফুটবল রক্ষণভাগের খেলোয়াড়
ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
চেলসি ফুটবল ক্লাবের খেলোয়াড়
ডার্বি কাউন্টি ফুটবল ক্লাবের খেলোয়াড়
হাল সিটি এএফসির খেলোয়াড়
প্রিমিয়ার লিগের খেলোয়াড়
এসি মিলানের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ইংরেজ ফুটবল লিগের খেলোয়াড়
সেরিয়ে আ-এর খেলোয়াড়
ইংল্যান্ডের আন্তর্জাতিক ফুটবলার
কানাডীয় পুরুষ ফুটবলার
পুরুষ ফুটবল রক্ষণভাগের খেলোয়াড়
কানাডার আন্তর্জাতিক পুরুষ যুব ফুটবলার
কৃষ্ণাঙ্গ ইংরেজ ক্রীড়াবিদ
২১শ শতাব্দীর কানাডীয় পুরুষ ক্রীড়াবিদ
ইতালিতে প্রবাসী ফুটবলার